钦定古今图书集成/明伦汇编/氏族典/第244卷 > 张文之
## 钦定古今图书集成/明伦汇编/氏族典/第244卷 > 张文之

按《万姓统谱》，文之字子经，乐平人，中书舍人显之子。
初通判亳州，金兵至，守孔福谋夜逸，文之曰：“果尔轻
动，奈一城何？”自提兵出，登横涧山，与敌持十馀日，经
二十馀战无外援，力不能支，具袍笏东望拜曰：“彼众
我寡，臣惟有一死。”被执送燕山，欲授以官，义不屈，囚
之土窟，且曰：“吾世受宋恩，其忍负国？”金人重之，稍宽
桎梏。后王忭申和议，见文之羁苦状，为请于酋，得一
家书，附忭还奏。当宁悼叹，月给恤其家，官其子《孝忠》。